«Lider» қаржы пирамидасының басшысы Украинадан Қазақстанға экстрадицияланды
DATE: 15:17, 12 Қазан 2023 | GMT +5
TITLE: «Lider» қаржы пирамидасының басшысы Украинадан Қазақстанға экстрадицияланды
URL: https://kaz.inform.kz/news/lider-karzhi-piramidasinin-basshisi-ukrainadan-kazakstanga-ekstraditsiyalandi-da3652/
META: DATE: 15:17, 12 Қазан 2023 | GMT +5
TOTAL WORDS: 95
AUTHOR(S):
TEXT: Оған 2017-2019 жылдар аралығында жалған жобаларға азаматтардың ақшалай салымдарын тартудың заңсыз схемасын ұйымдастырды деген айып тағылып отыр. Салдарынан 240-тан астам азамат алданып, 1, 2 миллиард теңгесінен қағылған. Күдікті қылмыстық қудалау органдарынан жасырынып, кейін оған халықаралық іздеуге жарияланған. «2023 жылдың тамыз айында күдіктіні Украинаның құқық қорғау органдары ұстады. Бүгін Бас прокуратура мен Ішкі істер министрлігінің қызметкерлері Сыртқы істер министрлігінің көмегімен күдіктіні қылмыстық жауапкершілікке тарту үшін Қазақстанға экстрадициялады. Қазіргі уақытта ол Астана қаласының тергеу изоляторына қамалды. Аталған қылмыстарды жасағаны үшін оған 5 жылдан 12 жылға дейін бас бостандығынан айыру жазасы тағайындалуы мүмкін», - делінген Бас прокуратура мәліметінде
